ADESUA 10
Yesu Yɛɛ Osetie Bere Nyinaa
So ɛyɛ mmerɛw bere nyinaa sɛ wubetie w’awofo asɛm?
Ansa na Yesu reba asase so no, na ɔne ne Papa, Yehowa, wɔ soro. Nanso, Yesu san benyaa awofo wɔ asase so. Wɔfrɛ wɔn Yosef ne Maria. Wunim nea ɛyɛe a wɔbɛyɛɛ Yesu awofo?
Yehowa yii Yesu nkwa fii soro bɛhyɛɛ Maria yafunu mu ma wotumi woo Yesu wɔ asase so. Ná eyi yɛ anwonwade! Yesu nyinii wɔ Maria yafunu mu sɛnea mmofra foforo nyin wɔ wɔn maamenom yafunu mu no ara pɛ. Bɛyɛ asram akron akyi no, wɔwoo Yesu. Ɛnam saa kwan yi so na Maria ne ne kunu Yosef bɛyɛɛ Yesu awofo wɔ asase so.
Bere a Yesu dii mfe 12 no, ɔyɛɛ biribi a ɛma yehu sɛ na ɔdɔ ne Papa, Yehowa, paa. Eyi sii bere a Yesu ne ne fiefo twaa kwantenten kɔɔ Yerusalem kodii Twam afahyɛ no. Bere a wɔresan akɔ wɔn kurom no, Yosef ne Maria hwehwɛɛ Yesu, nanso wɔanhu no. Wunim baabi a na Yesu hyɛ?
Dɛn nti na Yesu wɔ asɔrefie hɔ?
Yosef ne Maria yɛɛ ntɛm san kɔɔ Yerusalem kɔhwehwɛɛ Yesu. Wɔhwehwɛɛ baabiara, nanso wɔanhu no. Eyi maa Yesu awofo werɛ howee paa. Nanso, nnansa akyi no, wohuu no wɔ asɔrefie hɔ! Wunim nea enti a na Yesu wɔ asɔrefie hɔ no?
Dɛn na wubetumi asua afi Yesu ho asɛm no mu?
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn